**Dr. Zemplén Géza**

Dr. **Zemplén Géza**, teljes nevén: *Zemplén Géza Gusztáv* ([Trencsén](https://hu.wikipedia.org/wiki/Trencs%C3%A9n), [1883](https://hu.wikipedia.org/wiki/1883). [október 26.](https://hu.wikipedia.org/wiki/Okt%C3%B3ber_26.) – [Budapest](https://hu.wikipedia.org/wiki/Budapest), [1956](https://hu.wikipedia.org/wiki/1956). [július 24.](https://hu.wikipedia.org/wiki/J%C3%BAlius_24.)) [Kossuth-díjas](https://hu.wikipedia.org/wiki/Kossuth-d%C3%ADj) vegyész, bölcseleti doktor, a királyi József műegyetem tanára, az [MTA](https://hu.wikipedia.org/wiki/Magyar_Tudom%C3%A1nyos_Akad%C3%A9mia) tagja, [Zemplén Győző](https://hu.wikipedia.org/wiki/Zempl%C3%A9n_Gy%C5%91z%C5%91) öccse.



Élete

Zemplén János és Vittlin Janka fiaként született, vallása római katolikus. Középiskolai tanulmányait  [Fiuméban](https://hu.wikipedia.org/wiki/Fiume) elvégezvén, 1900-ban felvétetett a [br. Eötvös József kollégiumba](https://hu.wikipedia.org/wiki/E%C3%B6tv%C3%B6s_Koll%C3%A9gium" \o "Eötvös Kollégium). Egyetemi tanulmányai alatt két ízben nyert pályadíjat tudományos dolgozataival. 1904-ben doktorátust tett és tanári gyakorlati éve után tanári oklevelet nyert. 1905-ben a [selmecbányai](https://hu.wikipedia.org/wiki/Selmecb%C3%A1nya) bányászati és erdészeti főiskola erdészeti kémiai tanszékénél tanársegéd, majd 1906-ban adjunktus lett. 1907. május 7-én Budapesten házasságot kötött Heinrich Johanna Margit Friderikával, dr. Heinrich Károly és Turnovszky Emilia lányával,  akitől 1920-ban elvált.  Hogy az organikus kémiában tovább képezze magát, állami segéllyel két és fél évre [Berlinbe](https://hu.wikipedia.org/wiki/Berlin) ment, ahol a nagyhírű [Emil Fischer](https://hu.wikipedia.org/wiki/Emil_Fischer) tanítványa lett; aki másfél év múlva munkatársul hívta magánlaboratóriumába. Abderhalden, a biokémia kiváló képviselője, dolgozótársnak kérte fel *Biochemisches Hand-lexikon*ához és *Handbuch der b. Arbeitsmethoden* c. munkája megírásához. 1910-ben visszatért Selmecbányára folytatni működését és időközben elnyerte az [Országos Erdészeti Egyesület](https://hu.wikipedia.org/w/index.php?title=Orsz%C3%A1gos_Erd%C3%A9szeti_Egyes%C3%BClet&action=edit&redlink=1) és a [Vegyészeti Lapok](https://hu.wikipedia.org/w/index.php?title=Vegy%C3%A9szeti_Lapok&action=edit&redlink=1) pályadíjait. 1912-ben a budapesti tudomány egyetemen magántanárrá habilitálták, 1913-ban kinevezték a [József Műegyetem](https://hu.wikipedia.org/wiki/Budapesti_M%C5%B1szaki_%C3%A9s_Gazdas%C3%A1gtudom%C3%A1nyi_Egyetem" \o "Budapesti Műszaki és Gazdaságtudományi Egyetem) újonnan szervezett organikus kémiai tanszékére. 1915-től a Chinoin gyár tanácsadójaként dolgozott. 1920. február 12-én Budapesten újraházasodott: ezúttal a nála 10 évvel fiatalabb, református vallású Endrédy Natália (Endrédy Károly Zsigmond és Helfy Irma lánya) lett a felesége, aki később elhunyt. 1923-ban a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) levelező, 1927-ben rendes tagjai közé választotta, 1928-ban nyerte el a Magyar Tudományos Akadémia Nagydíját. Ez akkoriban a legmagasabb kitüntetés volt, amiben magyar tudós részesülhetett. 1932-ben kapta meg a Hunyadi Mátyás emlékére alapított [Corvin-koszorút](https://hu.wikipedia.org/wiki/Corvin-koszor%C3%BA), hazai és külföldi tevékenysége elismeréseképpen. 1933. október 14-én Budapesten, az [Erzsébetvárosban](https://hu.wikipedia.org/wiki/Budapest_VII._ker%C3%BClete) megint megnősült: ezúttal az 1902-es születésű, református vallású Rau Karolina Saroltát, Rau András Ernő és Kovács Irén Róza lányát vette feleségül.  Az 1930-as és 1940-es években a természetben előforduló flavon-glikozidokkal kezdett foglalkozni, megoldotta számos vegyület szerkezetfelderítését, illetve azok teljes szintézisét. E vizsgálatok tudományos hátteret biztosítottak a növényekben előforduló hatóanyagok izolálására és ipari hasznosítására. 1940-ben a Német Kémikusok Egyesülete meghívta Berlinbe, hogy előadást tartson A [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) során is folytatta kutatásait, intézete azonban a harcok során csaknem teljesen elpusztult. 1946-ban a Magyar Tudományos Akadémia tiszteleti tagja lett. 1947-ben a [washingtoni](https://hu.wikipedia.org/wiki/Washington_(f%C5%91v%C3%A1ros)) Georgetown University vendégprofesszora lett, egy esztendeig végzett itt kutatásokat. Miután hazatért, súlyos betegség lett rajta úrrá. 1948-ban kapta meg, a legelsők között, a [Kossuth-díj](https://hu.wikipedia.org/wiki/Kossuth-d%C3%ADj) arany fokozatát, egyúttal a [Tudományos Tanács](https://hu.wikipedia.org/w/index.php?title=Tudom%C3%A1nyos_Tan%C3%A1cs&action=edit&redlink=1) öttagú elnökségének is tagjává választották. Szerzője több mint 200 közleménynek és egy nagyobb terjedelmű kézikönyvnek. 1956. július 24-én, Budapesten hunyt el.

Cikkei és tanulmányai a Berichte der Deutschen Chem. Gesellschaft, a Zeitschrift für physiol. Chemie, a Jahresbericht über Gärungschemie und Gärungsorganismen s a Zentralblatt für Physiologie-ban (melyeknek rendes referensük), a Vegyészeti Lapokban, Erdészeti Lapokban s az Urániában jelentek meg. A Biochemisches Handlexikon köteteiben a következő czikkei vannak: Stärke, Dextrine, Inulne, Cellulosen, Stickstoffhaltige Kohlenhydrate, Alanin, Leucin, Schwefelhaltige Aminosäuren, Histidin, Prolin, Oxyprolin, Indol und Indolabkömmlinge, Kohlenhydrate. A Handbuch der bíochem. Arbeismethoden-ban (1912-1913); Darstellung und Nachweis der Glukoside. Darstellung, Gewinnung, Nachweis u. Bestimmung der höheren Kohlenhydrate)

Munkái

* Vizes oldatok felületi feszültségéről (doktori értekezés). Bpest, 1904.
* Vizes oldatok felületi feszültségéről. Bpest, 1907. (Kny. a Math. és Term. Értesítőből, a M. Chemiai folyóiratból s az Annalen der Physik-ből.)
* A kaliumpermanganat hatása a czellulózéra. Bpest, 1907: (Kny. a Math. és Term. Ért.-böl.)
* Erdei fák leveleinek nitrogén tartalmáról. Bpest. 1908, (Kny. u. onnan.)
* Verhalten der Cellobiose u. ihres Osons gegen einige Enzyme (Fischer Emillel együtt). Berlin, 1909-10. (Kny. a Liebig's Annalenból. Magyarul a M. Ch. folyóiratban 1909.)
* Synthese der inaktiven α,δ-Diamino valleriansäure und des Prolnis (Fischer Emillel együtt). Bpest, 1909. (Kny. a Berichte der deutschen Chemischen Gesellschaft-ból. Magyarul M. Chem. Folyóirat. 1909.).
* Fából készített czukor és alkohol. Bpest, 1910.
* Synthese der beiden optisch aktiven Proline. Bpest, 1910. (Fischerrel együtt), (Kny. a Berichte der deutschen Chemischen Gesellschaft-ból. Magyarul M. Chem. Folyóirat 1911.)
* Neue Synthese von Amino-oxysäuren u. von Piperidon-Derivaten (Fischerrel együtt). Bpest, 1910. (Kny. a Berichte der deutschen Chemischen Gesellschaft-ból).
* Übers-Amino α-guanido-capronsäure (Fischerrel együtt). Bpest, 1910. (Kny. a Berichte der deutschen Chemischen Gesellschaft-ból).
* Nachhang u. ezen tanulmányhoz (Bpest).
* Einige Derivate der Cellobiose (Fischerrel együtt). Bpest, 1911. (Kny. a Berichte der deutschen Chemischen Gesellschaft-ból).
* Studien über die Polysaccharide spaltenden Fermente in Pilzpressaften (Pringsheim Hans-szal együtt). Bpest, 1909. (Kny. a Zeitschrift für physiologische Chemieből.)
* Az ureáz ipari alkalmazását czélozó kísérletek. Budapest, 1912. (Kny. a Vegyészeti Lapokból. Németül a Z. für angewandte Chemie-ben. 1912.)
* Über die Verbreitung der Urease bei höheren Pflanzen. Berlin, 1912. (Kny. a Z. für physiol. Chemie-ből.)
* Beiträge zur chemischen Zusammensetzung der Korksubstanz. Berlin, 1913. (Kny. a Z. für phyxiol. Chemie-ből. Magyarul az Erdészeti Kísérletekben, 1913.)
* Beiträge zur partiellen Hydrolyse der Cellulose. Berlin, 1913. (Kny. a Z. für Phyziol Chemie-ből. Magyarul Erdészeti Kisérletek, 1913.)
* Uber die Gentiobiose. Berlin, 1913. (Kny. a Z. für Phyziol Chemie-ből.).
* Verhalten des Emulsins in Gegenwart von Pyridin. Berlin, 1913. (Kny. a Z. für Phyziol Chemie-ből).
* [Az enzímek és gyakorlati alkalmazásuk](http://real-eod.mtak.hu/3213/). K. M. Természettud. Társ., Budapest, 1915.
* [A Magyar Tudományos Akadémia hatása a kémiai tudományok fejlődésére](http://real-eod.mtak.hu/3352/). MTA, Budapest, 1926.
* Szerves kémia, 1952.

Forrás: https://hu.wikipedia.org/wiki/Zempén\_Géza